Najväčšie objavné cesty očami zvedavcov - Chrisp, Peter; Swerlingová, Lisa; Lazar, Ralph; Galadová, Mária (IKAR, a. s. Bratislava, 2011)
Skutočne videli starovekí cestovatelia morské obludy? Ako hľadali a plienili nové územia Vikingovia? Akým spôsobom možno najlepšie preskúmať najchladnejšie miesta na Zemi? Zbaľ si batoh a poď putovať časom. Zažiješ tie najvzrušujúcejšie objaviteľské cesty v dejinách. Táto kniha ťa ako spoľahlivý sprievodca neohrozeného cestovateľa prevedie od horských štítov po oceánske dná naprieč kontinentmi až do vesmírnych diaľav. Stratíš sa vo viktoriánskom bludisku, zdoláš koláčové hory, zahráš sa Hady a rebríky s legendárnym cestovateľom Ibnom Battútom a vystrojíš sa na severný a južný pól. Tak načo otáľať? No a toto je zvedavec. On a jeho kamaráti svetobežníci budú tvojimi spoločníkmi na cestách. Spoznáš kopu slávnych bádateľov, ktorí sa s tebou podelia o zážitky. Svet dobrodružstiev ťa pozýva. Tak nech sa páči vstúp!
Keywords: anglická literatúra; literatúra pre deti; objavné cesty; starovek; osobnosti; moreplavci; Marco Polo; Ibn Battúta; Bartolomej Dias; Kolumbus, Kryštof; Vikingovia; pre čitateľov od 9 rokov; populárno-náučné publikácie